
ZAPISNIK

2. SESTANKA UREDNIŠKEGA ODBORA GLASILA RIBIČ IN SPLETNIH STRANI (URS)  V TEM MANDATU
Sestanek je bil v torek 26.9. 2017, s pričetkom ob 17.00 uri v prostorih RZS, Tržaška cesta 134, 1000 Ljubljana.

Prisotni: 

· URS: 
Igor KLOBOVES predsednik, člani: Lenart L. BAHTIJARI, dr. Vlasta JENČIČ, Borut JERŠE.
· uredništvo glasila Ribič: 
Igor HOLY, odgovorni urednik glasila Ribič.
· vabljeni: 
mag. Igor MILIČIĆ (sekretar RZS).
Opravičeno odsotni: 

 
· URS: 
 

         član:, Jure Ušeničnik SCHIFFERSTEIN, Tone ŠKRBEC
· vabljeni:

         dr. Miroslav ŽABERL (predsednik RZS)
Od šestih so prisotni štirje člani UrO. Sestanek je sklepčen.
Predlagan je bil razširjen dnevni red:

1. Pregled zapisnika prejšnje seje.
2. Ribiški slovar – predlog dr. Toma Korošca

3. Izbor tiskarne za glasilo Ribič

4. Vprašanje oglasov v glasilu.

5. Razno.

Dnevni red je bil sprejet soglasno.
AD 1

1. Pregled zapisnika prejšnje seje.

Predsednik komisije I. Kloboves je prisotne člane pozdravil in ugotovil da je z današnjim sklicem realiziran sklep 1 pretekle seje. Pri vprašanju priprave predlogov priznanj glasila Ribič je pojavlja težava zaradi  občasne zdravstvene odsotnosti dr. Korošca, zato odgovorni urednik I. Holy predlaga, da se v pripravo vključi še člana URS J. Ušeničnika. 

Sprejet je bil

Sklep 1 : priprava idejnega osnutka priznanj se prestavi do naslednje seje, k pripravi osnutka se povabi še Jureta Ušeničnika Schiffersteina.

AD 2
Ribiški slovar – predlog dr. Toma Korošca

Pisni predlog gradiva je bil posredovan prisotnim članom komisije, ustno pa je povzetek predloga in obrazložitev dr. Božidarja Voljča, predstavil član komisije B. Jerše. Zelo približna ocena stroškov je 10.000 eur, natančnejši podatki bomo lahko pridobili čez približno čez mesec dni. 

Razprava: prisotni člani komisije so se strinjali, da predstavlja izdaja Ribiškega slovarja poslanstvo RZS. Za projekt je potrebno imeti jasno narejen finančni načrt, zaradi pomena za slovenski jezik odbor predlaga izdajo vloge za sofinanciranje s strani države (Ministrstvo za kulturo).
Soglasno so bili sprejeti
Sklep 2: uredniški odbor soglasno predlaga UO RZS, da RZS prevzame založništvo nad projektom. 
Sklep 3: komisija predlaga formiranje uredniškega odbora za Ribiški slovar v sestavi Borut Jerše (predsednik) ter Boris Dolničar, Igor Holy in Jure Koščak (člani).
Slep 4: uredniški odbor Ribiškega slovarja se obvezuje da v 2 mesecih pripravi okvirno finančno konstrukcijo projekta, pri čemer se predvidi tudi okvirno participacijo RZS.

AD 3
Imenovanje članov izbirne komisije za pregled ponudb tiska glasila Ribič v letih 2018 in 2019.
Predlog  za  izborno komisijo v  sestavi  Igor Kloboves (predsednik) ter Borut Jerše, Igor Holy in Jure Koščak (člani) je bil podan UO RZS v potrditev. 

Sprejet je bil

Sklep 4: uredniški odbor se je seznanil s imenovanjem predloga začasne komisije za izbor tiskarne za tisk glasila v letih 2018 in 2019.

AD 4
Vprašanje oglasov v glasilu.
Predsednik komisije I. Kloboves je prisotne vprašal po možnostih pridobivanja večjega števila oglasov in predlagal, da se z januarjem 2018 začne z novo politiko oglasov -  polletna ali letna naročnina za posameznega oglaševalca v glasilu.
Razprava: odgovorni urednik I. Holy je predstavil do sedanje stanje pridobivanja oglasov za glasilo, pri čemer je bilo največ do deset oglasov v posamezni številki. Ob govoricah da so bili oglasi prepoceni, se je cena oglasov zvečala, a je takoj  upadlo oglaševanje. Pri tem je prisotne opozoril še na težave zaradi t.i. reklamnih člankov. Član odbora L. Bahtijari je izpostavil vprašanje velikosti oglasov, drugače se strinja s predlogom. B. Jerše predlaga, da se pripravi seznam predvidenih naročnikov za oglase, ki niso nujno samo ribiške trgovine in proizvajalci opreme, ampak tudi turistične organizacije in drugi, ki svoje proizvode in storitve ponujajo ribičem. 
Sprejet je bil

Sklep 5:  na prihodnji seji odbora člani odbora dogovorijo nadaljnjo strategijo glede objavljanja oglasov v glasilu. 
AD 5

Razno.

Pod to točko člani odbora niso imeli razprave.

Vsi sklepi so bili sprejeti soglasno. Sestanek je bil končan ob 18.00 uri.

Ljubljana, 26. 6. 2017
Zabeležil:







Predsednik komisije

Mag. Igor MILIČIĆ






Igor KLOBOVES l.r.

Po verifikaciji predsedujočega kopije zapisnika v e- verziji prejmejo:

· člani komisije,

· člani UO,

· v zapisniku zadolženi posamezniki,

· arhiv RZS.

OPOMBA:
Strokovna služba RZS objavi zapisnik na spletnih straneh zveze po  seznanitvi na seji UO.
